Жолтай Әлмашев

Жолтай Жұмат-Әлмашұлы (14.02.1957 жыл, Қазақстан Республикасы, Қыраш ауылы) – жазушы, драматург,журналист, тарихшы, филолог- ғалым, филология ғылымдарының кандидаты, Қазақстан Республикасының еңбек сіңірген қайраткері,Қазақстанның мәдениет қайраткері. Қоңырат тайпасы Көтенші руынан шыққан. * ҚазМУ-дың (ҚазҰУ) журналистика (1979) факультетін * Алматы жоғары партия мектебін (1991) қызыл дипломмен бітірген. * 1979 – 89 жылы Қызылорда облысында аудандық және облыстық газеттерде, облыстық комсомол комитетінде және Журналистер Одағының облыстық ұйымында басшылық жұмыстарда болды. Қалалық Советтің депутаты болды. * 1991 жылдан Қазақстан Компартиясы Орталық комитеттінің аппаратында, Президент пен Үкімет аппаратында референт, консультант, сектор меңгерушісі, бөлім меңгерушісінің орынбасары қызметтерін атқарған. * 1993-1994 жылдарда Республика президентінің Баспасөз қызметінде бас консультант болды. * 1994-1997 жылдар аралығында Республика Үкіметі үкіметтік ресми басылымдарының бас редакторы қызметін атқарды. * 1997-1998 жылдары Қазақстан Республикасы Президенті Іс басқармасының редакциялық - баспа бөлімінің меңгерушісі болды. * 1998 - 2020 жылдар аралығында Республика Үкіметі үкіметтік ресми басылымдарының бас редакторы қызметін атқарды. * 2021 жылдан бастап "Қалдан-Жәлден" қоғамдық қорының президенті, "Роман&Драма" әдеби журналының бас редакторы, "Бек-Дидар" баспасының директоры. Жетістіктері * Ел тәуелсіздігінің 10 жылдығына арналған көркем шығармалар бәйгесінде «Оянған ұрпақ» атты романы (2001) үшін жүлде алды. * Қазақстан Республикасы Мәдениет Министрлігі мен Жазушылар Одағы ұйымдастырған жабық әдеби конкурстарда проза және драматургия жанрлары бойынша бірнеше рет (2006, 2009, 2014, 2017ж) жеңімпаз атанды. * Қазақстанның мәдениет қайраткері (2002ж) * Қазақстан Республикасы Президентінің Құрмет грамотасы(2003ж) * Қазақстан Республикасының еңбек сіңірген қайраткері (2009ж) * "Құрмет" Орденінің иегері (2014ж) * Қазақстан Журналистер одағы сыйлығының лауреаты (1995ж) * "Бәйтерек басындағы кездесу" драмасы Астанадағы Конгресс - холлда сахналанып, оны 1500 көрермен тамашалады (2005ж). * "Мұңмен алысқан адам" драмасы ағылшын тіліне аударылып, Астанадағы "Шаңырақ" жастар театрының күшімен қала жұртшылығына көрсетілді (2014ж) * Халықаралық "Золотое перо Руси" әдеби сыйлығының жүлдегері (2019ж) * Башқортстан жазушылар одағы тағайындаған шетелдік қаламгерлерге арналған әдеби сыйлықтың лауреаты (2020ж) * ТҮРКСОЙ халықаралық ұйымы тағайындаған халықаралық "Абай" медалінің иегері (2022ж). * Халықаралық Махмұт Қашқари атындағы көркем әңгімелер байқауының жеңімпазы (2023ж, Түркие). Шығармалары * «Біздің команда» * «Күн тәртібі» * «Сұлтанбек Қожанов» * «Нәзір Төреқұлов» * "Садықбек Сапарбеков" * «Найзашың» * «Қызыр қойған Түркістан» * «Қасиетті мекендегі қала» * "Пенде мен періште" * "Жеті жебе" * "Ел мен елес" * "Тоғыз тұңғиық" * "Әуезов және Майлин" * "Әбу Насыр Фараби" * "Абыз Ахмет Иассауи" * «Зов свободы» * "Терзание души" * "Вечная элегия" - секілді әңгімелер мен хикаяттар, тарихи эсселер кітаптарының авторы. * "Қаратау қаһары" (Кең де тар дүние) романдар топтамасы. ("Күлкі мен көз жасы", "Оянған ұрпақ", "Ұмытылған ұрпақ", «Қаратау көкжалы») * «Ащы да тәтті өмір» (Интерадам, Бумеранг, Бақидан келген келіншек, Жатпланеталық жігіт) - романдарының, 50-ге тарта драмалық шығармалардың (олардың 15-20-сы театрларда сахналанып жатыр) авторы. [2] * 2020 жылы Бүкіл Түркі әлемінің мақтанышы Әбу Насыр Әл-Фарабидың 1150 жылдығы тойланып, осыған орай ғұлама баба өміріне арналған автордың "Отырардың жасыны" және "Аққан жұлдыз құласа ..." пьесалары Талдықорған, Қарағанды және Қызылорда драма театрларында сахналанып, көрермендердің ықыласына бөленді. * "Жизнь горькая и сладкая" атты қысқа романдар топтамасы орысша Москвада (Художественная литература, 2020) жеке кітап болып басылып шықты. * 2021 жылы «Ащы да тәтті өмір» деген жалпы атпен екі романы («Олигарх және олимп», «Интерадам») Түркиядағы «Бенгю» баспасында басылды. * 2022 жылы Түркияның "Бенгю" баспасынан "Махаббат және өшпенділік кітабы" атты әңгімелер мен пьесалар жинағы жарық көрді. * 2022 жылы "Интерадам" және "Жатпланеталық жігіт" деген екі романы, сондай-ақ Әлемнің екінші ұстазы атанған философ-ғалым Әбу Насыр Әл-Фараби туралы тарихи драмалық дилогиясы ағылшын тіліне аударылып, "Бастард" деген атпен жеке кітап болып жарық көрді. * 2023 жылдың 12 - қаңтары күні Анкарадағы ТҮРКСОЙ халықаралық ұйымының штаб-пәтерінде "Махаббат пен өшпенділік кітабы" жинағының тұсаукесері ұйымдастырылып, оған түркі тілдес елдердің қаламгерлері, елшілік өкілдері және мәдениет саласының қайраткерлері мен ғалымдар қатысып, тілек-пікірлерін айтты. * 2023 жылдың 12-13 Қазан күндері Башқұртстанның Уфа қаласында "Бастард" және "Бақидан келген келіншек" атты екі романы башқұрт тілінде жеке кітап болып басылып шығуына байланысты тұсаукесері өткізілді.